erhwenkuo/poetry-chinese-zhtw huggingface dataset:
河瀆神
作者：溫庭筠（唐）

河上望叢祠，廟前春雨來時。楚山無限鳥飛遲，何處杜鵑啼不歇，豔紅開盡如血。蟬鬢美人愁絕，孤廟對寒潮，西陵風雨瀟瀟。謝娘惆悵倚蘭橈，暮天愁聽思歸樂，早梅香滿山郭。回首兩情蕭索，銅鼓賽神來，滿庭幡蓋裴回。水村江浦過風雷，離別櫓聲空蕭索，玉容惆悵妝薄。青麥燕飛落落，
河傳
作者：溫庭筠（唐）

江畔，相喚。曉妝鮮，仙景個女採蓮。請君莫向那岸邊。少年，好花新滿船。紅袖搖曳逐風軟，垂玉腕。腸向柳絲斷。浦南歸，湖上，閑望。雨蕭蕭，煙浦花橋路遙。謝娘翠蛾愁不銷。終朝，夢魂迷晚潮。蕩子天涯歸棹遠，春已晚。鶯語空腸斷。若耶溪，同伴，相喚。杏花稀，夢裡每愁依違。仙客一去燕已飛。不歸，淚痕空滿衣。天際雲鳥引情遠，春已晚。煙靄渡南苑。雪梅香，
木蘭花
作者：溫庭筠（唐）

家臨長信往來道，乳燕雙雙拂煙草。油壁車輕金犢肥，籠中嬌鳥暖猶睡，簾外落花閑不掃。衰桃一樹近前池，
竹枝
作者：皇甫松（唐）

檳榔花發鷓鴣啼，雄飛煙瘴雌亦飛。木棉花盡荔支垂，千花萬花待郎歸。芙蓉並蒂一心連，花侵槅子眼應穿。筵中蠟燭淚珠紅，合歡桃核兩人同。斜江風起動橫波，劈開蓮子苦心多。山頭桃花穀底杏，兩花窈窕遙相映。
摘得新
作者：皇甫松（唐）

酌一卮，須教玉笛吹。錦筵紅蠟燭，莫來遲。繁紅一夜經風雨，是空枝。摘得新，枝枝葉葉春。管絃兼美酒，最關人。平生都得幾十度，展香茵。
採蓮子
作者：皇甫松（唐）

菡萏香連十頃陂，小姑貪戲採蓮遲。晚來弄水船頭濕，更脫紅裙裹鴨兒。船動湖光灩灩秋，貪看年少信船流。無端隔水拋蓮子，遙被人知半日羞。
拋球樂
作者：皇甫松（唐）

紅撥一聲飄，輕裘墜越綃。帶翻金孔雀，香滿繡蜂腰。少少拋分數，花枝正索饒。金蹙花球小，真珠繡帶垂。幾回沖蠟燭，千度入香懷。上客終須醉，觥盂且亂排。
憶江南
作者：皇甫松（唐）

蘭燼落，屏上暗紅蕉。閑夢江南梅熟日，樓上寢，殘月下簾旌。夢見秣陵惆悵事，
天仙子
作者：皇甫松（唐）

晴野鷺鷥飛一隻，水葓花發秋江碧。劉郎此日別天仙，躑躅花開紅照水，鷓鴣飛繞青山觜。行人經歲始歸來，
怨回紇
作者：皇甫松（唐）

白首南朝女，愁聽異域歌。收兵頡利國，飲馬胡盧河。毳布腥羶久，穹廬歲月多。雕窠城上宿，吹笛淚滂沱。祖席駐徵棹，開帆候信潮。隔筵桃葉泣，吹管杏花飄。船去鷗飛閣，人歸塵上橋。別離惆悵淚，江路濕紅蕉。
酒泉子
作者：司空圖（唐）

買得杏花，十載歸來方始坼。假山西畔藥闌東，滿枝紅。旋開旋落旋成空，白髮多情人更惜。黃昏把酒祝東風，
生查子
作者：韓偓（唐）

侍女動妝奩，故故驚人睡。那知本未眠，背面偷垂淚。懶卸鳳凰釵，羞入鴛鴦被。時複見殘燈，和煙墜金穗。
浣溪沙
作者：韓偓（唐）

攏鬢新收玉步搖，背燈初解繡裙腰，枕寒衾冷異香焦。深院不關春寂寂，落花和雨夜迢迢，恨情殘醉卻無聊。宿醉離愁慢髻鬟，六銖衣薄惹輕寒，慵紅悶翠掩青鸞。羅襪況兼金菡萏，雪肌仍是玉琅玕，骨香腰細更沉檀。
浣溪沙
作者：張曙2（唐）

枕障燻爐隔繡帷，二年終日苦相思，杏花明月始應知。天上人間何處去，舊歡新夢覺來時，黃昏微雨畫簾垂。
蔔運算元慢
作者：鐘輻（唐）

桃花院落，煙重露寒，寂寞禁煙晴晝。風拂珠簾，獨倚危闌久。把玉筍偷彈，黛蛾輕鬥。一點相思，寫別來，容顏寄與，使知人清瘦。
酬楊比部員外暮宿琴堂朝躋書閣率爾見贈之作
作者：盧照鄰（唐）

閑拂簷塵看，鳴琴候月彈。桃源迷漢姓，松徑有秦官。空穀歸人少，青山背日寒。羨君棲隱處，遙望在雲端。
劉生
作者：盧照鄰（唐）

劉生氣不平，抱劍欲專徵。報恩為豪俠，死難在橫行。翠羽裝刀鞘，黃金飾馬鈴。但令一顧重，不吝百身輕。
隴頭水
作者：盧照鄰（唐）

隴阪高無極，徵人一望鄉。關河別去水，沙塞斷歸腸。馬系千年樹，旌懸九月霜。從來共嗚咽，皆是為勤王。
巫山高
作者：盧照鄰（唐）

巫山望不極，望望下朝氛。莫辨啼猿樹，徒看神女雲。驚濤亂水脈，驟雨暗峰文。沾裳即此地，況複遠思君。
芳樹
作者：盧照鄰（唐）

芳樹本多奇，年華複在斯。結翠成新幄，開紅滿故枝。風歸花曆亂，日度影參差。容色朝朝落，思君君不知。
雨雪曲
作者：盧照鄰（唐）

虜騎三秋入，關雲萬裡平。雪似胡沙暗，冰如漢月明。高闕銀為闕，長城玉作城。節旄零落盡，天子不知名。
昭君怨
作者：盧照鄰（唐）

合殿恩中絕，交河使漸稀。肝腸辭玉輦，形影向金微。漢地草應綠，胡庭沙正飛。願逐三秋雁，年年一度歸。
折楊柳
作者：盧照鄰（唐）

倡樓啟曙扉，楊柳正依依。鶯啼知歲隔，條變識春歸。露葉凝愁黛，風花亂舞衣。攀折聊將寄，軍中音信稀。
十五夜觀燈
作者：盧照鄰（唐）

錦裡開芳宴，蘭缸豔早年。縟彩遙分地，繁光遠綴天。接漢疑星落，依樓似月懸。別有千金笑，來映九枝前。
入秦川界
作者：盧照鄰（唐）

隴阪長無極，蒼山望不窮。石徑縈疑斷，迴流映似空。花開綠野霧，鶯囀紫巖風。春芳勿遽盡，留賞故人同。
文翁講堂
作者：盧照鄰（唐）

錦裡淹中館，岷山稷下亭。空梁無燕雀，古壁有丹青。槐落猶疑市，苔深不辨銘。良哉二千石，江漢表遺靈。
相如琴臺
作者：盧照鄰（唐）

聞有雍容地，千年無四鄰。園院風煙古，池臺松檟春。雲疑作賦客，月似聽琴人。寂寂啼鶯處，空傷遊子神。
石鏡寺
作者：盧照鄰（唐）

古墓芙蓉塔，神銘松柏煙。鸞沉仙鏡底，花沒梵輪前。銖衣千古佛，寶月兩重圓。隱隱香臺夜，鐘聲徹九天。
辛法司宅觀妓
作者：盧照鄰（唐）

南國佳人至，北堂羅薦開。長裙隨鳳管，促柱送鸞杯。雲光身後落，雪態掌中回。到愁金穀晚，不怪玉山頹。
春晚山莊率題二首
作者：盧照鄰（唐）

顧步三春晚，田園四望通。遊絲橫惹樹，戲蝶亂依叢。竹懶偏宜水，花狂不待風。唯餘詩酒意，當了一生中。田家無四鄰，獨坐一園春。鶯啼非選樹，魚戲不驚綸。山水彈琴盡，風花酌酒頻。年華已可樂，高興複留人。
江中望月
作者：盧照鄰（唐）

江水向涔陽，澄澄寫月光。鏡圓珠溜徹，弦滿箭波長。沉鉤搖兔影，浮桂動丹芳。延照相思夕，千里共沾裳。
元日述懷
作者：盧照鄰（唐）

筮仕無中秩，歸耕有外臣。人歌小歲酒，花舞大唐春。草色迷三徑，風光動四鄰。願得長如此，年年物候新。
益州城西張超亭觀妓
作者：盧照鄰（唐）

落日明歌席，行雲逐舞人。江前飛暮雨，樑上下輕塵。冶服看疑畫，妝樓望似春。高車勿遽返，長袖欲相親。
還京贈別
作者：盧照鄰（唐）

風月清江夜，山水白雲朝。萬裡同為客，三秋契不凋。戲鳧分斷岸，歸騎別高標。一去仙橋道，還望錦城遙。
至陳倉曉晴望京邑
作者：盧照鄰（唐）

拂曙驅飛傳，初晴帶曉涼。霧斂長安樹，雲歸仙帝鄉。澗流漂素沫，巖景靄朱光。今朝好風色，延瞰極天莊。
晚渡滹沱敬贈魏大
作者：盧照鄰（唐）

津穀朝行遠，冰川夕望曛。霞明深淺浪，風捲去來雲。澄波泛月影，激浪聚沙文。誰忍仙舟上，攜手獨思君。
和吳侍禦被使燕然
作者：盧照鄰（唐）

春歸龍塞北，騎指雁門垂。胡笳折楊柳，漢使採燕支。戍城聊一望，花雪幾參差。關山有新曲，應向笛中吹。
七夕泛舟二首
作者：盧照鄰（唐）

汀葭肅徂暑，江樹起初涼。水疑通織室，舟似泛仙潢。連橈渡急響，鳴棹下浮光。日晚菱歌唱，風煙滿夕陽。鳳杼秋期至，鳧舟野望開。微吟翠塘側，延想白雲隈。石似支機罷，槎疑犯宿來。天潢殊漫漫，日暮獨悠哉。
西使兼送孟學士南遊
作者：盧照鄰（唐）

地道巴陵北，天山弱水東。相看萬餘裡，共倚一徵蓬。零雨悲王粲，清尊別孔融。裴回聞夜鶴，悵望待秋鴻。骨肉胡秦外，風塵關塞中。唯餘劍鋒在，耿耿氣成虹。
送鄭司倉入蜀
作者：盧照鄰（唐）

離人丹水北，遊客錦城東。別意還無已，離憂自不窮。隴雲朝結陣，江月夜臨空。關塞疲徵馬，霜氛落早鴻。潘年三十外，蜀道五千中。送君秋水曲，酌酒對清風。
綿州官池贈別同賦灣字
作者：盧照鄰（唐）

輶軒遵上國，仙佩下靈關。尊酒方無地，聯綣喜暫攀。離言欲贈策，高辨正連環。野徑浮雲斷，荒池春草斑。殘花落古樹，度鳥入澄灣。欲敘他鄉別，幽谷有綿蠻。
還赴蜀中貽示京邑遊好
作者：盧照鄰（唐）

籞宿花初滿，章臺柳向飛。如何正此日，還望昔多違。悵別風期阻，將乖雲會稀。斂衽辭丹闕，懸旗陟翠微。野禽喧戍鼓，春草變征衣。回顧長安道，關山起夕霏。
初夏日幽莊
作者：盧照鄰（唐）

聞有高蹤客，耿介坐幽莊。林壑人事少，風煙鳥路長。瀑水含秋氣，垂藤引夏涼。苗深全覆隴，荷上半侵塘。釣渚青鳧沒，村田白鷺翔。知君振奇藻，還嗣海隅芳。
山莊休沐
作者：盧照鄰（唐）

蘭署乘閑日，蓬扉狎遁棲。龍柯疏玉井，鳳葉下金堤。川光搖水箭，山氣上雲梯。亭幽聞唳鶴，窗曉聽鳴雞。玉軫臨風奏，瓊漿映月攜。田家自有樂，誰肯謝青溪。
山林休日田家
作者：盧照鄰（唐）

歸休乘暇日，饁稼返秋場。徑草疏王彗，巖枝落帝桑。耕田虞訟寢，鑿井漢機忘。戎葵朝委露，齊棗夜含霜。南澗泉初冽，東籬菊正芳。還思北窗下，高臥偃羲皇。
宴梓州南亭得池字
作者：盧照鄰（唐）

二條開勝跡，大隱葉沖規。亭閣分危岫，樓臺繞曲池。長薄秋煙起，飛梁古蔓垂。水鳥翻荷葉，山蟲咬桂枝。遊人惜將晚，公子愛忘疲。願得回三舍，琴尊長若斯。
山行寄劉李二參軍
作者：盧照鄰（唐）

萬裡煙塵客，三春桃李時。事去紛無限，愁來不自持。狂歌欲歎鳳，失路反佔龜。草礙人行緩，花繁鳥度遲。彼美參卿事，留連求友詩。安知倦遊子，兩鬢漸如絲。
首春貽京邑文士
作者：盧照鄰（唐）

寂寂罷將迎，門無車馬聲。橫琴答山水，披卷閱公卿。忽聞歲雲晏，倚仗出簷楹。寒辭楊柳陌，春滿鳳凰城。梅花扶院吐，蘭葉繞階生。覽鏡改容色，藏書留姓名。時來不假問，生死任交情。
贈許左丞從駕萬年宮
作者：盧照鄰（唐）

聞道上之回，詔蹕下蓬萊。中樞移北斗，左轄去南臺。黃山聞鳳笛，清蹕侍龍媒。曳日朱旗卷，參雲金障開。朝參五城柳，夕宴柏梁杯。漢畤光如月，秦祠聽似雷。寂寂芸香閣，離思獨悠哉。
晚渡渭橋寄示京邑遊好
作者：盧照鄰（唐）

我行背城闕，驅馬獨悠悠。寥落百年事，裴回萬裡憂。途遙日向夕，時晚鬢將秋。滔滔俯東逝，耿耿泣西浮。長虹掩釣浦，落雁下星洲。草變黃山曲，花飛清渭流。迸水驚愁鷺，騰沙起狎鷗。一赴清泥道，空思玄灞遊。
羈臥山中
作者：盧照鄰（唐）

臥壑迷時代，行歌任死生。紅顏意氣盡，白璧故交輕。澗戶無人跡，山窗聽鳥聲。春色緣巖上，寒光入溜平。雪盡松帷暗，雲開石路明。夜伴饑鼯宿，朝隨馴雉行。度溪猶憶處，尋洞不知名。紫書常日閱，丹藥幾年成。扣鐘鳴天鼓，燒香厭地精。倘遇浮丘鶴，飄颻淩太清。
酬張少府柬之
作者：盧照鄰（唐）

昔餘與夫子，相遇漢川陰。珠浦龍猶臥，檀溪馬正沉。價重瑤山曲，詞驚丹鳳林。十年睽賞慰，萬裡隔招尋。毫翰風期阻，荊衡雲路深。鵬飛俱望昔，蠖屈共悲今。誰謂青衣道，還歎白頭吟。地接神仙澗，江連雲雨岑。飛泉如散玉，落日似懸金。重以瑤華贈，空懷舞詠心。
過東山谷口
作者：盧照鄰（唐）

不知名利險，辛苦滯皇州。始覺飛塵倦，歸來事綠疇。桃源迷處所，桂樹可淹留。跡異人間俗，禽同海上鷗。古苔依井被，新乳傍崖流。野老堪成鶴，山神或化鳩。泉鳴碧澗底，花落紫巖幽。日暮餐龜殼，開寒禦鹿裘。不辨秦將漢，寧知春與秋。多謝青溪客，去去赤松遊。
送幽州陳參軍赴任寄呈鄉曲父老
作者：盧照鄰（唐）

薊北三千里，關西二十年。馮唐猶在漢，樂毅不歸燕。人同黃鶴遠，鄉共白雲連。郭隗池臺處，昭王尊酒前。故人當已老，舊壑幾成田。紅顏如昨日，衰鬢似秋天。西蜀橋應毀，東周石尚全。灞池水猶綠，榆關月早圓。塞雲初上雁，庭樹欲銷蟬。送君之舊國，揮淚獨潸然。
哭金部韋郎中
作者：盧照鄰（唐）

金曹初受拜，玉地始含香。翻同五日尹，遽見一星亡。賀客猶扶路，哀人遂上堂。歌筵長寂寂，哭位自蒼蒼。歲時賓徑斷，朝暮雀羅張。書留魏主闕，魂掩漢家床。徒令永平帝，千載罷撞郎。
哭明堂裴主簿
作者：盧照鄰（唐）

締歡三十載，通家數百年。潘楊稱代穆，秦晉忝姻連。風雲洛陽道，花月茂陵田。相悲共相樂，交騎複交筵。始謂調金鼎，如何掩玉泉。黃公酒爐處，青眼竹林前。故琴無複雪，新樹但生煙。遽痛蘭襟斷，徒令寶劍懸。客散同秋葉，人亡似夜川。送君一長慟，松臺路幾千。
同崔錄事哭鄭員外
作者：盧照鄰（唐）

文學秋天遠，郎官星位尊。伊人表時彥，飛譽滿司存。楚席光文雅，瑤山侍討論。鳳詞淩漢閣，龜辯罩周園。已陪東嶽駕，將逝北溟鯤。如何萬化盡，空歎九飛魂。白馬西京驛，青松北海門。夜臺無曉箭，朝奠有虛尊。一代儒風沒，千年隴霧昏。梁山送夫子，湘水吊王孫。僕本多悲淚，沾裳不待猿。聞君絕弦曲，吞恨更無言。
登玉清
作者：盧照鄰（唐）

絕頂橫臨日，孤峰半倚天。裴回拜真老，萬裡見風煙。
曲池荷
作者：盧照鄰（唐）

浮香繞曲岸，圓影覆華池。常恐秋風早，飄零君不知。
浴浪鳥
作者：盧照鄰（唐）

獨舞依磐石，群飛動輕浪。奮迅碧沙前，長懷白雲上。
臨階竹
作者：盧照鄰（唐）

封霜連錦砌，防露拂瑤階。聊將儀鳳質，暫與俗人諧。
含風蟬
作者：盧照鄰（唐）

高情臨爽月，急響送秋風。獨有危冠意，還將衰鬢同。
葮川獨泛
作者：盧照鄰（唐）

倚棹春江上，橫舟石岸前。山暝行人斷，迢迢獨泛仙。
送二兄入蜀
作者：盧照鄰（唐）

關山客子路，花柳帝王城。此中一分手，相顧憐無聲。
宿玄武二首
作者：盧照鄰（唐）

方池開曉色，圓月下秋陰。已乘千里興，還撫一弦琴。庭搖北風柳，院繞南溟禽。累宿恩方重，窮秋歎不深。
九隴津集
作者：盧照鄰（唐）

落落樹陰紫，澄澄水華碧。複有翻飛禽，裴回疑曳舄。
遊昌化山精舍
作者：盧照鄰（唐）

寶地乘峰出，香臺接漢高。稍覺真途近，方知人事勞。
登封大酺歌四首
作者：盧照鄰（唐）

明君封禪日重光，天子垂衣歷數長。九州四海常無事，萬歲千秋樂未央。日觀仙雲隨鳳輦，天門瑞雪照龍衣。繁弦綺席方終夜，妙舞清歌歡未歸。翠鳳逶迤登介丘，仙鶴裴回天上游。借問幹封何所樂，人皆壽命得千秋。千年聖主應昌期，萬國淳風王化基。請比上古無為代，何如今日太平時。
九月九日登玄武山
作者：盧照鄰（唐）

九月九日眺山川，歸心歸望積風煙。他鄉共酌金花酒，萬裡同悲鴻雁天。
句
作者：盧照鄰（唐）

城狐尾獨束，山鬼面參覃。
長洲懷古
作者：劉滄（唐）

野燒原空盡荻灰，吳王此地有樓臺。千年事往人何在，停車日晚薦蘋藻，風靜寒塘花正開。
經煬帝行宮
作者：劉滄（唐）

此地曾經翠輦過，浮雲流水竟如何。香銷南國美人盡，行人遙起廣陵思，古渡月明聞棹歌。
春日遊嘉陵江
作者：劉滄（唐）

獨泛扁舟映綠楊，嘉陵江水色蒼蒼。行看芳草故鄉遠，今來誰識東歸意，把酒閑吟思洛陽。
秋日山齋書懷
作者：劉滄（唐）

啟戶清風枕簟幽，蟲絲吹落掛簾鉤。蟬吟高樹雨初霽，空將方寸荷知己，身寄煙蘿恩未酬。
晚秋洛陽客舍
作者：劉滄（唐）

清洛平分兩岸沙，沙邊水色近人家。隋朝古陌銅駝柳，未成歸計關河阻，空望白雲鄉路賒。
深愁喜友人至
作者：劉滄（唐）

不避驅羸道路長，青山同喜惜年光。燈前話舊階草夜，此身未遂歸休計，一半生涯寄嶽陽。
秋日望西陽
作者：劉滄（唐）

古木蒼苔墜幾層，行人一望旅情增。太行山下黃河水，野花似泣紅妝淚，寒露滿枝枝不勝。
鄴都懷古
作者：劉滄（唐）

昔時霸業何蕭索，古木唯多鳥雀聲。芳草自生宮殿處，一望青山便惆悵，西陵無主月空明。
題龍門僧房
作者：劉滄（唐）

靜室遙臨伊水東，寂寥誰與此身同。禹門山色度寒磬，偶將心地問高士，坐指浮生一夢中。
秋夕山齋即事
作者：劉滄（唐）

衡門無事閉蒼苔，籬下蕭疏野菊開。半夜秋風江色動，獨坐高窗此時節，一彈瑤瑟自成哀。
江行書事
作者：劉滄（唐）

遠渚蒹葭覆綠苔，姑蘇南望思裴徊。空江獨樹楚山背，寒潮欲上泛萍藻，寄薦三閭情自哀。
過鑄鼎原
作者：劉滄（唐）

黃帝修真萬國朝，鼎成龍駕上丹霄。天風乍起鶴聲遠，唯留古跡寒原在，碧水蒼蒼空寂寥。
秋日寓懷
作者：劉滄（唐）

海上生涯一釣舟，偶因名利事淹留。旅塗誰見客青眼，如何未盡此行役，西入潼關雲木秋。
江城晚望
作者：劉滄（唐）

一望江城思有餘，遙分野徑入樵漁。青山經雨菊花盡，秋期又涉潼關路，不得年年向此居。
宿蒼溪館
作者：劉滄（唐）

孤館門開對碧岑，竹窗燈下聽猿吟。巴山夜雨別離夢，空思知己隔雲嶺，鄉路獨歸春草深。
題王母廟
作者：劉滄（唐）

寂寥珠翠想遺聲，門掩煙微水殿清。拂曙紫霞生古壁，武帝無名在仙籍，玉壇星月夜空明。
留別複本修古二上人
作者：劉滄（唐）

二遠相知是昔年，此身長寄禮香煙。綠蕪風晚水邊寺，西峰話別又須去，終日關山在馬前。
邊思
作者：劉滄（唐）

漢將邊方背轆轤，受降城北是單於。黃河晚凍雪風急，蛾眉一沒空留怨，青塚月明啼夜烏。
登龍門敬善寺閣
作者：劉滄（唐）

獨步危梯入杳冥，天風瀟灑拂簷楹。禹門煙樹正春色，瑣窗朱檻同仙界，半夜緱山有鶴聲。
題王校書山齋
作者：劉滄（唐）

猿鳥無聲晝掩扉，寒原隔水到人稀。雲晴古木月初上，棲遲慣得滄浪思，雲閣還應夢釣磯。
浙江晚渡懷古
作者：劉滄（唐）

蟬噪秋風滿古堤，荻花寒渡思萋萋。潮聲歸海鳥初下，此來一見垂綸者，卻憶舊居明月溪。
及第後宴曲江
作者：劉滄（唐）

及第新春選勝遊，杏園初宴曲江頭。紫毫粉壁題仙籍，歸時不省花間醉，綺陌香車似水流。
秋日山寺懷友人
作者：劉滄（唐）

蕭寺樓臺對夕陰，淡煙疏磬散空林。風生寒渚白蘋動，相思不見又經歲，坐向松窗彈玉琴。
八月十五日夜玩月
作者：劉滄（唐）

中秋朗月靜天河，烏鵲南飛客恨多。寒色滿窗明枕簟，此夜空亭聞木落，蒹葭霜磧雁初過。
晚春宿僧院
作者：劉滄（唐）

蕭寺春風正落花，淹留數宿惠休家。碧空雲盡磬聲遠，微微一點寒燈在，鄉夢不成聞曙鴉。
懷汶陽兄弟
作者：劉滄（唐）

回看雲嶺思茫茫，幾處關河隔汶陽。書信經年鄉國遠，終日路岐歸未得，秋來空羨雁成行。
題天宮寺閣
作者：劉滄（唐）

丹闕侵霄壯複危，排空霞影動簷扉。城連伊水禹門近，此來閑望更何有，無限清風生客衣。
游上方石窟寺
作者：劉滄（唐）

苔徑縈回景漸分，翛然空界靜埃氛。一聲疏磬過寒水，幾來吟嘯立朱檻，風起天香處處聞。
懷江南友人
作者：劉滄（唐）

久絕音書隔塞塵，路岐誰與子相親。愁中獨坐秦城夜，空勞兩地望明月，多感斷蓬千里身。
題敬亭山廟
作者：劉滄（唐）

森森古木列巖隈，迥壓寒原霽色開。雲雨只從山上起，花落空庭春晝晚，石床松殿滿青苔。
經麻姑山
作者：劉滄（唐）

麻姑此地煉神丹，寂寞煙霞古灶殘。一自仙娥歸碧落，山頂白雲千萬片，時聞鸞鶴下仙壇。
對殘春
作者：劉滄（唐）

楊花漠漠暗長堤，春盡人愁鳥又啼。鬢髮近來生處白，唯有年光堪自惜，不勝煙草日萋萋。
過滄浪峽
作者：劉滄（唐）

山疊雲重一徑幽，蒼苔古石瀨清流。出巖樹色見來靜，如何地近東西路，馬足車輪不暫留。
經過建業
作者：劉滄（唐）

六代興衰曾此地，西風露泣白蘋花。煙波浩渺空亡國，淒涼處處漁樵路，鳥去人歸山影斜。
贈道者
作者：劉滄（唐）

真趣淡然居物外，忘機多是隱天臺。停燈深夜看仙籙，無因朝市知名姓，地僻衡門對嶽開。
題馬太尉華山莊
作者：劉滄（唐）

別開池館背山陰，近得幽奇物外心。竹色拂雲連嶽寺，自是功成閑劍履，西齋長臥對瑤琴。
秋日夜懷
作者：劉滄（唐）

砧杵寥寥秋色長，繞枝寒鵲客情傷。關山雲盡九秋月，如何節候變容發，明鏡一看愁異常。
題巫山廟
作者：劉滄（唐）

十二嵐峰掛夕暉，廟門深閉霧煙微。天高木落楚人思，嬋娟似恨襄王夢，猿叫斷巖秋蘚稀。
題吳宮苑
作者：劉滄（唐）

吳苑荒涼故國名，吳山月上照江明。殘春碧樹自留影，經過此地千年恨，荏苒東風露色清。
旅館書懷
作者：劉滄（唐）

秋看庭樹換風煙，兄弟飄零寄海邊。客計倦行分陝路，落葉蟲絲滿窗戶，秋堂獨坐思悠然。
贈天臺隱者
作者：劉滄（唐）

靜者多依猿鳥叢，衡門野色四郊通。天開宿霧海生日，看書飲酒餘無事，自樂樵漁狎釣翁。
洛陽月夜書懷
作者：劉滄（唐）

疏柳高槐古巷通，月明西照上陽宮。一聲邊雁塞門雪，孤吟此夕驚秋晚，落葉殘花樹色中。
江行夜泊
作者：劉滄（唐）

白浪連空極渺漫，孤舟此夜泊中灘。嶽陽秋霽寺鐘遠，鄉遙楚國生歸思，欲曙山光上木蘭。
贈顓頊山人
作者：劉滄（唐）

浩氣含真玉片輝，著書精義入玄微。洛陽紫陌幾曾醉，知君濟世有長策，莫問滄浪隱釣磯。
長安冬夜書情
作者：劉滄（唐）

上國棲遲歲欲終，此情多寄寂寥中。鐘傳半夜旅人館，今來唯問心期事，獨望青雲路未通。
經古行宮
作者：劉滄（唐）

玉輦西歸已至今，古原風景自沉沉。禦溝流水長芳草，路人不記當年事，臺殿寂寥山影侵。
秋日登醴泉縣樓
作者：劉滄（唐）

閑上高樓時一望，綠蕪寒野靜中分。人行直路入秦樹，秋風高柳出危葉，獨聽蟬聲日欲曛。
春日旅遊
作者：劉滄（唐）

玄發辭家事遠遊，春風歸雁一聲愁。花開忽憶故山樹，秦川楚塞煙波隔，怨別路岐何日休。
送友人下第歸吳
作者：劉滄（唐）

共惜年華未立名，路岐終日軫羈情。青春半是往來盡，東歸自有故山約，花落石床苔蘚平。
訪友人郊居
作者：劉滄（唐）

登原過水訪相如，竹塢莎庭似故居。空塞山當清晝晚，醉唱勞歌翻自歎，釣船漁浦夢難疏。
匡城尋薛閔秀才不遇
作者：劉滄（唐）

音容一別近三年，往事空思意浩然。匹馬東西何處客，不見故人勞夢寐，獨吟風月過南燕。
與僧話舊
作者：劉滄（唐）

巾舄同時下翠微，舊遊因話事多違。南朝古寺幾僧在，此時相見又相別，即是關河朔雁飛。
寄遠
作者：劉滄（唐）

西園楊柳暗驚秋，寶瑟朱弦結遠愁。霜落雁聲來紫塞，錦字織成添別恨，關河萬里路悠悠。
長安逢友人
作者：劉滄（唐）

上國相逢塵滿襟，傾杯一話昔年心。荒臺共望秋山立，終期白日青雲路，休感鬢毛霜雪侵。
下第東歸途中書事
作者：劉滄（唐）

峽路誰知倦此情，往來多是半年程。孤吟洛苑逢春盡，東歸海上有餘業，牢落田園荒草平。
經龍門廢寺
作者：劉滄（唐）

因思人事事無窮，幾度經過感此中。山色不移樓殿盡，楊柳覆灘清瀨響，暮天沙鳥自西東。
下第後懷舊居
作者：劉滄（唐）

幾到青門未立名，芳時多負故鄉情。雨餘秦苑綠蕪合，蘋花覆水曲溪暮，獨坐釣舟歌月明。
經無可舊居兼傷賈島
作者：劉滄（唐）

塵室寒窗我獨看，別來人事幾凋殘。書空蕭寺一僧去，碧雲迢遞長江遠，向夕苦吟歸思難。
贈隱者
作者：劉滄（唐）

何時止此幽棲處，獨掩衡門長綠苔。臨水靜聞靈鶴語，誰識無機養真性，醉眠松石枕空杯。
題書齋
作者：劉滄（唐）

一日不曾離此處，風吹疏牖夕雲晴。氣淩霜色劍光動，西齋瑤瑟自為侶，門掩半春苔蘚生。
題秦女樓
作者：劉滄（唐）

珠翠香銷鴛瓦墮，神仙曾向此中游。青樓月色桂花冷，一從鳳去千年後，迢遞岐山水石秋。
題桃源處士山居留寄
作者：劉滄（唐）

白雲深處葺茅廬，退隱衡門與俗疏。一洞曉煙留水上，窮達盡為身外事，浩然元氣樂樵漁。
宿題天壇觀
作者：劉滄（唐）

沐發清齋宿洞宮，桂花松韻滿巖風。紫霞曉色秋山霽，冥心一悟虛無理，寂寞玄珠象罔中。
洛神怨
作者：劉滄（唐）

子建東歸恨思長，飄颻神女步池塘。雲鬟高動水宮影，停車綺陌傍楊柳，片月青樓落未央。
龍門留別道友
作者：劉滄（唐）

一顧恩深荷道安，獨垂雙淚下層巒。飛鳴北雁塞雲暮，裴徊偏起舊枝戀，半夜獨吟孤燭殘。
題四皓廟
作者：劉滄（唐）

石壁蒼苔翠靄濃，驅車商洛想遺蹤。天高猿叫向山月，雪髯仙侶何深隱，千古寂寥雲水重。
望未央宮
作者：劉滄（唐）

西上秦原見未央，山嵐川色晚蒼蒼。雲樓欲動入清渭，香風吹落天人語，彩鳳五雲朝漢皇。
秋日過昭陵
作者：劉滄（唐）

寢廟徒悲劍與冠，翠華龍馭杳漫漫。原分山勢入空塞，那堪獨立斜陽裡，碧落秋光煙樹殘。
夏日登慈恩寺
作者：劉滄（唐）

金界時來一訪僧，天香飄翠瑣窗凝。碧池靜照寒松影，塵機消盡話玄理，暮磬出林疏韻澄。
宿題金山寺
作者：劉滄（唐）

一點青山翠色危，雲巖不掩與星期。海門煙樹潮歸後，蕭疏水木清鐘梵，顥氣寒光動石池。
送友人遊蜀
作者：劉滄（唐）

北去西遊春未半，蜀山雲雪入詩情。青蘿拂水花流影，心期萬裡無勞倦，古石蒼苔峽路清。
題鄭中丞東溪
作者：劉滄（唐）

一境新開雉堞西，綠苔微徑露淒淒。高軒夜靜竹聲遠，即隨鳳詔歸清列，幾憶風花夢小溪。
代友人悼姬
作者：劉滄（唐）

羅帳香微冷錦裀，歌聲永絕想梁塵。蕭郎獨宿落花夜，滿庭芳草坐成恨，迢遞蓬萊入夢頻。
夏日登西林白上人樓
作者：劉滄（唐）

幾到西林清淨境，層臺高視有無間。寒光遠動天邊水，曠然多慊登樓意，永日重門深掩關。
江樓月夜聞笛
作者：劉滄（唐）

南浦蒹葭疏雨後，寂寥橫笛怨江樓。思飄明月浪花白，發寒衣濕曲初罷，露色河光生釣舟。
送友人下第東歸
作者：劉滄（唐）

漠漠楊花灞岸飛，幾回傾酒話東歸。九衢春盡生鄉夢，金門自有西來約，莫待螢光照竹扉。
從鄭郎中高州遊東潭
作者：劉滄（唐）

煙嵐晚入濕旌旗，高檻風清醉未歸。夾路野花迎馬首，自是謝公心近得，登樓望月思依依。
罷華原尉上座主尚書
作者：劉滄（唐）

自憐生計事悠悠，浩渺滄浪一釣舟。千里夢歸清洛近，白露黃花歲時晚，不堪霜鬢鏡前愁。
雨後遊南門寺
作者：劉滄（唐）

郭南山寺雨初晴，上界尋僧竹裡行。半壁樓臺秋月過，木葉蕭蕭動歸思，西風畫角漢東城。
題古寺
作者：劉滄（唐）

古寺蕭條偶宿期，更深霜壓竹枝低。長天月影高窗過，傷心可惜從前事，寥落朱廊墮粉泥。
晚秋野望
作者：劉滄（唐）

秋盡郊原情自哀，菊花寂寞晚仍開。高風疏葉帶霜落，歸途休問從前事，獨唱勞歌醉數杯。
秋月望上陽宮
作者：劉滄（唐）

苔色輕塵鎖洞房，亂鴉群鴿集殘陽。青山空出禁城日，此時獨立意難盡，正值西風砧杵涼。
入關留別主人
作者：劉滄（唐）

此來多愧食魚心，東閣將辭強一吟。羸馬客程秋草合，對酒相看自無語，幾多離思入瑤琴。
留別山中友人
作者：劉滄（唐）

欲辭松月戀知音，去住多同羈鳥心。秋盡書窗驚白髮，別後寂寥無限意，野花門路草蟲吟。
春晚旅次有懷
作者：劉滄（唐）

晚出關河綠野平，依依雲樹動鄉情。殘春花盡黃鶯語，東西未遂歸田計，海上青山久廢耕。
與重幽上人話舊
作者：劉滄（唐）

雲飛天末水空流，省與師同別異州。庭樹蟬聲初入夏，自喜他年接巾舄，滄浪地近虎溪頭。
月夜聞鶴唳
作者：劉滄（唐）

碧落風微月正明，霜毛似怨有離情。莓苔石冷想孤立，鳳凰樓閣知猶戀，終逐煙霞上玉京。
過北邙山
作者：劉滄（唐）

散漫黃埃滿北原，折碑橫路碾苔痕。空山夜月來松影，白楊落日悲風起，蕭索寒巢鳥獨奔。
鹹陽懷古
作者：劉滄（唐）

經過此地無窮事，一望淒然感廢興。渭水故都秦二世，風景蒼蒼多少恨，寒山半出白雲層。
送友人罷舉赴薊門從事
作者：劉滄（唐）

人生行止在知己，遠佐諸侯重所依。綠綬便當身是貴，此去黃金臺上客，相思應羨雁南歸。
看榜日
作者：劉滄（唐）

禁漏初停蘭省開，列仙名目上清來。飛鳴曉日鶯聲遠，青雲已是酬恩處，莫惜芳時醉酒杯。
送李休秀才歸嶺中
作者：劉滄（唐）

南泛孤舟景自饒，蒹葭汀浦晚蕭蕭。秋風漢水旅愁起，故園新過重陽節，黃菊滿籬應未凋。
寓居寄友人
作者：劉滄（唐）

雨餘虛館竹陰清，獨坐書窗軫旅情。芳草衡門無馬跡，今夜南原賞佳景，月高風定苦吟生。
經曲阜城
作者：劉滄（唐）

行經闕裡自堪傷，曾歎東流逝水長。蘿蔓幾凋荒隴樹，蕭索風高洙泗上，秋山明月夜蒼蒼。
汶陽客舍
作者：劉滄（唐）

年光自感益蹉跎，岐路東西竟若何。窗外雨來山色近，迢遞舊山伊水畔，破齋荒徑閉煙蘿。
留別崔澣秀才昆仲
作者：劉滄（唐）

汶陽離思水無窮，去住情深夢寐中。歲晚蟲鳴寒露草，對酒不能傷此別，尺書憑雁往來通。
和友人憶洞庭舊居
作者：劉滄（唐）

客舍經時益苦吟，洞庭猶憶在前林。青山殘月有歸夢，因君話舊起愁思，隔水數聲何處砧。
晚歸山居
作者：劉滄（唐）

寥落霜空木葉稀，初行郊野思依依。秋深頻憶故鄉事，娟娟唯有西林月，不惜清光照竹扉。
送元敘上人歸上黨
作者：劉滄（唐）

太行關路戰塵收，白日思鄉別沃州。薄暮焚香臨野燒，此去寂寥尋舊跡，蒼苔滿徑竹齋秋。
秋日旅途即事
作者：劉滄（唐）

驅羸多自感，煙草遠郊平。鄉路幾時盡，旅人終日行。渡邊寒水驛，山下夕陽城。蕭索更何有，秋風兩鬢生。
早行
作者：劉滄（唐）

旅途乘早景，策馬獨淒淒。殘影郡樓月，一聲關樹雞。聽鐘煙柳外，問渡水雲西。當自勉行役，終期功業齊。
句
作者：劉滄（唐）

海曙雲浮日，江遙水合天。
天長久詞
作者：盧綸（唐）

玉砌紅花樹，香風不敢吹。春光解天意，偏發殿南枝。虹橋千步廊，半在水中央。天子方清暑，宮娃起夜妝。辭輦複當熊，傾心奉六宮。君王若看貌，甘在眾妃中。雲日呈祥禮物殊，彤庭生獻五單於。塞垣萬裡無飛鳥，可是邊城用郅都。臺殿雲深秋色微，君王初賜六宮衣。樓船泛罷歸猶早，行遣才人鬥射飛。
和張僕射塞下曲
作者：盧綸（唐）

鷲翎金僕姑，燕尾繡蝥弧。獨立揚新令，千營共一呼。林暗草驚風，將軍夜引弓。平明尋白羽，沒在石稜中。月黑雁飛高，單於夜遁逃。欲將輕騎逐，大雪滿弓刀。野幕敞瓊筵，羌戎賀勞旋。醉和金甲舞，雷鼓動山川。調箭又呼鷹，俱聞出世能。奔狐將迸雉，掃盡古丘陵。亭亭七葉貴，蕩蕩一隅清。他日題麟閣，唯應獨不名。
古豔詩
作者：盧綸（唐）

殘妝色淺髻鬟開，笑映朱簾覷客來。推醉唯知弄花鈿，潘郎不敢使人催。自拈裙帶結同心，暖處偏知香氣深。愛捉狂夫問閒事，不知歌舞用黃金。
孤松吟酬渾贊善
作者：盧綸（唐）

深山荒松枝，雪壓半離披。朱門青松樹，萬葉承清露。露重色逾鮮，吟風似遠泉。天寒香自發，日麗影常圓。陰郊一夜雪，榆柳皆枯折。回首望君家，翠蓋滿瓊花。捧君青松曲，自顧同衰木。曲罷不相親，深山頭白人。
從軍行
作者：盧綸（唐）

二十在邊城，軍中得勇名。卷旗收敗馬，佔磧擁殘兵。覆陣烏鳶起，燒山草木明。塞閑思遠獵，師老厭分營。雪嶺無人跡，冰河足雁聲。李陵甘此沒，惆悵漢公卿。
和馬郎中畫鶴贊
作者：盧綸（唐）

高高華亭，有鶴在屏。削玉點漆，乘軒姓丁。暮雲冥冥，雙垂雪翎。晨光炯炯，一直朱頂。含音儼容，絕粒遺影。君以為真，相期緱嶺。
送朝長史赴荊南舊幕
作者：盧綸（唐）

元瑜思舊幕，幾夜夢旌旃。暑退蒹葭雨，秋生鼓角天。月明三峽路，浪裡九江船。□□□□□，□□□□□。
送渭南崔少府歸徐郎中幕
作者：盧綸（唐）

葉下山邊路，行人見自悲。夜寒逢雪處，日暖到村時。語少心長苦，愁深醉自遲。□□□□□，羨有幕中期。
寄鄭七綱
作者：盧綸（唐）

小來落托複迍邅，一辱君知二十年，捨去形骸容傲慢，他日吳公如記問，願將黃綬比青氈。
逢南中使因寄嶺外故人
作者：盧綸（唐）

見說南來處，蒼梧接桂林。過秋天更暖，邊海日長陰。巴路緣雲出，蠻鄉入洞深。信回人自老，夢到月應沉。碧水通春色，青山寄遠心。炎方難久客，為爾一沾襟。
代員將軍罷戰後歸舊裡贈朔北故人
作者：盧綸（唐）

結髮事疆場，全生俱到鄉。連雲防鐵嶺，同日破漁陽。牧馬胡天晚，移軍磧路長。枕戈眠古戍，吹角立繁霜。歸老勳仍在，酬恩虜未亡。獨行過邑裡，多病對農桑。雄劍依塵橐，陰符寄藥囊。空餘麾下將，猶逐羽林郎。
江北憶崔汶
作者：盧綸（唐）

夜問江西客，還知在楚鄉。全身出部伍，盡室逐漁商。晴日遊瓜步，新年對漢陽。月昏驚浪白，瘴起覺雲黃。望嶺家何處，登山淚幾行。閩中傳有雪，應且住南康。
早春歸盩厔舊居卻寄耿拾遺湋李校書端
作者：盧綸（唐）

野日初晴麥壟分，竹園相接鹿成群。幾家廢井生青草，可憐荒歲青山下，惟有松枝好寄君。
春日山中憶崔峒吉中孚
作者：盧綸（唐）

延步愛清晨，空山日照春。蜜房那有主，石室自無鄰。泉急魚依藻，花繁鳥近人。誰言失徒侶，唯與老相親。
客舍喜崔補闕司空拾遺訪宿
作者：盧綸（唐）

步月訪諸鄰，蓬居宿近臣。烏裘先醉客，清鏡早朝人。壞壁煙垂網，香街火照塵。悲榮俱是分，吾亦樂吾貧。
苦雨聞包諫議欲見訪戲贈
作者：盧綸（唐）

草氣廚煙咽不開，繞床連壁盡生苔。常時多病因多雨，那敢煩君車馬來。
客舍苦雨即事寄錢起郎士元二員外
作者：盧綸（唐）

積雨暮淒淒，羈人狀鳥棲。響空宮樹接，覆水野雲低。穴蟻多隨草，巢蜂半墜泥。繞池牆蘚合，擁溜瓦松齊。舊圃平如海，新溝曲似溪。壞闌留眾蝶，欹棟止群雞。莠盛終無實，槎枯返有荑。綠萍藏廢井，黃葉隱危堤。閭裡歡將絕，朝昏望亦迷。不知霄漢侶，何路可相攜。
郊居對雨寄趙涓給事包佶郎中
作者：盧綸（唐）

暑雨青山裡，隨風到野居。亂漚浮曲砌，懸溜響前除。塵鏡愁多掩，蓬頭懶更梳。夜窗淒枕蓆，陰壁潤圖書。蕭颯宜新竹，龍鍾拾野蔬。石泉空自咽，藥圃不堪鋤。濁水淙深轍，荒蘭擁敗渠。繁枝留宿鳥，碎浪出寒魚。桑屐時登望，荷衣自卷舒。應憐在泥滓，無路託高車。
藍溪期蕭道士採藥不至
作者：盧綸（唐）

春風生百藥，幾處術苗香。人遠花空落，溪深日複長。病多知藥性，老近憶仙方。清節何由見，三山桂自芳。
雪謗後書事上皇甫大夫
作者：盧綸（唐）

盛德總群英，高標仰國楨。獨安巡狩日，曾掩趙張名。業就難辭寵，朝回更授兵。曉川分牧馬，夜雪覆連營。長策威殊俗，嘉謀翊聖明。畫圖規陣勢，夢筆紀山行。綬拂池中影，珂搖竹外聲。賜歡徵妓樂，陪醉問公卿。卻憶經前事，翻疑得此生。分深存沒感，恩在子孫榮。覽鏡愁將老，捫心喜複驚。豈言沈族重，但覺殺身輕。有淚沾墳典，無家集弟兄。東西遭世難，流浪識交情。閱古宗文舉，推才慕正平。應憐守貧賤，又欲事躬耕。
春日憶司空文明
作者：盧綸（唐）

桃李風多日欲陰，百勞飛處落花深。貧居靜久難逢信，知隔春山不可尋。
臥病寓居龍興觀枉馮十七著作書知罷攝洛陽赴緱氏因題十四韻寄馮生並贈喬尊師
作者：盧綸（唐）

乞假依山宅，蹉跎屬歲周。弱荑輕採拾，鈍質稱歸休。潘嶽衰將至，劉楨病未瘳。步遲乘羽客，起晏滯書郵。幸以編方驗，終貽骨肉憂。灼龜爐氣冷，曝藥樹陰稠。語命心堪醉，傷離夢亦愁。葷羶居已絕，鸞鶴見無由。世累如塵積，年光劇水流。躡雲知有路，濟海豈無舟。倚玉翻成難，投磚敢望酬。卑棲君就祿，羸憊我逢秋。腐葉填荒轍，陰螢出古溝。依然在遐想，願子勵風猷。
秋夜寄馮著作
作者：盧綸（唐）

河漢淨無雲，鴻聲此夜聞。素心難比石，蒼鬢欲如君。露槿月中落，風螢池上分。何言千載友，同跡不同群。
洛陽早春憶吉中孚校書、司空曙主簿因寄清江上人
作者：盧綸（唐）

值迥逢高駐馬頻，雪晴閑看洛陽春。鶯聲報遠同芳信，年來百事皆無緒，唯與湯師結淨因。
偶逢姚校書憑附書達河南郤推官因以戲贈
作者：盧綸（唐）

寄書常切到常遲，今日憑君君莫辭。若問玉人殊易識，蓮花府裡最清羸。
夜中得循州趙司馬侍郎書因寄回使
作者：盧綸（唐）

瘴海寄雙魚，中宵達我居。兩行燈下淚，一紙嶺南書。地說炎蒸極，人稱老病餘。殷勤報賈傅，莫共酒杯疏。
晚次新豐北野老家書事呈贈韓質明府
作者：盧綸（唐）

機鳴舂響日暾暾，雞犬相和漢古村。數派清泉黃菊盛，共說年來但無事，不知何者是君恩。
書情上大尹十兄
作者：盧綸（唐）

紫陌絕纖埃，油幢千騎來。剖辭紛若雨，奔吏殷成雷。聖澤初憂壅，群心本在臺。海鱗方潑剌，雲翼暫徘徊。芳室芝蘭茂，春蹊桃李開。江湖餘派少，鴻雁遠聲哀。命厭蓍龜誘，年驚弟侄催。磨鉛慚砥礪，揮策愧駑駘。玉管能喧谷，金爐可變灰。應憐費思者，銜淚亦銜枚。
春思貽李方陵
作者：盧綸（唐）

長安三月春，難別複難親。不識冶遊伴，多逢憔悴人。漸知歡澹薄，轉覺老殷勤。去矣盡如此，此辭悲未陳。
驛中望山戲贈渭南陸贄主簿
作者：盧綸（唐）

官微多懼事多同，拙性偏無主驛功。山在門前登不得，鬢毛衰盡路塵中。
太白西峰偶宿車祝二尊師石室晨登前巘憑眺書懷即事寄呈鳳翔齊員外張侍御
作者：盧綸（唐）

弱齡誠昧鄙，遇勝惟求止。如何羈滯中，得步青冥裡。青冥有桂叢，冰雪兩仙翁。毛節未歸海，丹梯閑倚空。逍遙擬上清，洞府不知名。醮罷雨雷至，客辭山忽明。山明鳥聲樂，日氣生巖壑。巖壑樹修修，白雲如水流。白雲消散盡，隴塞儼然秋。積阻關河固，綿聯烽戍稠。五營承廟略，四野失邊愁。籲嗟系塵役，又負靈仙跡。芝朮自芳香，泥沙幾沉溺。書此欲沾衣，平生事每違。煙霄不可仰，鸞鶴自追隨。
贈韓山人
作者：盧綸（唐）

見君何事不慚顏，白髮生來未到山。更歎無家又無藥，往來唯在酒徒間。
贈李果毅
作者：盧綸（唐）

向日磨金鏃，當風著錦衣。上城邀賊語，走馬截雕飛。
春日書情贈別司空曙
作者：盧綸（唐）

壯志隨年盡，謀身意未安。風塵交契闊，老大別離難。，
冬曉呈鄰裡
作者：盧綸（唐）

終夜寢衣冷，開門思曙光。空階一叢葉，華室四鄰霜。望闕覺天迥，憶山愁路荒。途中一留滯，雙鬢颯然蒼。
首冬寄河東昭德里書事貽鄭損倉曹
作者：盧綸（唐）

清冬和暖天，老鈍晝多眠。日愛閭巷靜，每聞官吏賢。寒菹供家食，腐葉宿廚煙。且複執杯酒，無煩輕議邊。
渾贊善東齋戲贈陳歸
作者：盧綸（唐）

長裾珠履颯輕塵，閑以琴書列上賓。公子無讎可邀請，侯嬴此坐是何人。
春日臥病示趙季黃
作者：盧綸（唐）

病中饒淚眼常昏，聞說花開亦閉門。語少漸知琴思苦，今日支離顧形影，向君凡在幾重恩。
秋幕中夜獨坐遲明因陪陳翃郎中晨謁上公因書即事兼呈同院諸公
作者：盧綸（唐）

風淒露泫然，明月在山巔。獨倚古庭樹，仰看深夜天。葉翻螢不定，蟲思草無邊。南舍機杼發，東方雲景鮮。簪裘肅已整，車騎儼將前。百雉拱雙戟，萬夫尊一賢。琳琅多謀蘊，律呂更相宣。曉桂香浥露，新鴻晴滿川。熙熙造化功，穆穆唐堯年。顧己草同賤，誓心金匪堅。蹇辭慚自寡，渴病老難痊。書此更何問，邊韶唯晝眠。
寄贈庫部王郎中
作者：盧綸（唐）

諤諤漢名臣，從天令若春。敘辭皆詔旨，稱宦即星辰。草木承風偃，雲雷施澤均。威懲治粟尉，恩洽讓田人。泉貨方將散，京坻自此陳。五營俱益灶，千里不停輪。未遠金門籍，旋清玉塞塵。碩儒推慶重，良友頌公頻。鶴發逢新鏡，龍門躍舊鱗。荷君偏有問，深感浩難申。
寄贈暢當山居
作者：盧綸（唐）

古村荒石路，歲晏獨言歸。山雪厚三尺，社榆粗十圍。虯龍寧守蟄，鸞鶴豈矜飛。君子固安分，毋聽勞者譏。
偶宿山中憶暢當
作者：盧綸（唐）

深山夜雪晴，坐憶曉山明。讀易罷三卷，彈琴當五更。薜蘿枯有影，巖壑凍無聲。此夕一相望，君應知我誠。
秋中野望寄舍弟綬兼令呈上西川尚書舅
作者：盧綸（唐）

憂來思遠望，高處殊非愜。夜露濕蒼山，秋陂滿黃葉。人隨雁迢遞，棧與雲重疊。骨肉暫分離，形神遂疲苶。紅旌渭陽騎，幾日勞登涉。蜀道藹松筠，巴江盛舟楫。小生即何限，簡誨偏盈篋。舊恨尚填膺，新悲複縈睫。因求種瓜利，自喜歸耕捷。井臼賴依鄰，兒童亦勝汲。塵容不在照，雪鬢那堪鑷。唯有餐霞心，知夫與天接。
行藥前軒呈董山人
作者：盧綸（唐）

不覺老將至，瘦來方自驚。朝昏多病色，起坐有勞聲。腠暖苦肌癢，藏虛唯耳鳴。桑公富靈術，一為保餘生。
玩春因寄馮衛二補闕戲呈李益
作者：盧綸（唐）

掖垣春色自天來，紅藥當階次第開。萱草叢叢爾何物，等閒穿破綠莓苔。
新移北廳因貽同院諸公兼呈暢博士
作者：盧綸（唐）

華軒邇臺座，顧影忝時倫。弱質偃彌曠，清風來亦頻。恩輝坐淩邁，景物恣芳新。終乃愧吾友，無容私此身。
與張擢對酌
作者：盧綸（唐）

張翁對盧叟，一榼山村酒。傾酒請予歌，忽蒙張翁呵。呵予官非屈，曲有怨詞多。歌罷謝張翁，所思殊不同。予悲方為老，君責一何空。曾看樂官錄，向是悲翁曲。張老聞此詞，汪汪淚盈目。盧叟醉言粗，一杯凡數呼。回頭顧張老，敢欲戲為儒。
喜從弟激初至
作者：盧綸（唐）

儒服策羸車，惠然過我廬。敘年慚已長，稱從意何疏。作吏清無比，為文麗有餘。應嗤受恩者，頭白讀兵書。
尋賈尊師
作者：盧綸（唐）

玉洞秦時客，焚香映綠蘿。新傳左慈訣，曾與右軍鵝。井臼陰苔遍，方書古字多。成都今日雨，應與酒相和。
秋中過獨孤郊居
作者：盧綸（唐）

開園過水到郊居，共引家童拾野蔬。高樹夕陽連古巷，帝裡諸親別來久，豈知王粲愛樵漁。
同耿拾遺春中題第四郎新修書院
作者：盧綸（唐）

得接西園會，多因野性同。引藤連樹影，移石間花叢。學就晨昏外，歡生禮樂中。春遊隨墨客，夜宿伴潛公。散帙燈驚燕，開簾月帶風。朝朝在門下，自與五侯通。
春日題杜叟山下別業
作者：盧綸（唐）

白鳥群飛山半晴，渚田相接有泉聲。園中曉露青叢合，今朝醉舞同君樂，始信幽人不愛榮。
過終南柳處士
作者：盧綸（唐）

五老正相尋，圍棋到煮金。石摧丹井閉，月過洞門深。猿鳥三時下，藤蘿十裡陰。綠泉多草氣，青壁少花林。自愧非仙侶，何言見道心。悠哉宿山口，雷雨夜沉沉。
宿澄上人院
作者：盧綸（唐）

竹窗聞遠水，月出似溪中。香覆經年火，幡飄後夜風。性昏知道晚，學淺喜言同。一悟歸身處，何山路不通。
題李沆林園
作者：盧綸（唐）

古巷牛羊出，重門接柳陰。閑看入竹路，自有向山心。種藥齊幽石，耕田到遠林。願同詞賦客，得興謝家深。
日
作者：李嶠（唐）

旦出扶桑路，遙升若木枝。雲間五色滿，霞際九光披。東陸蒼龍駕，南郊赤羽馳。傾心比葵藿，朝夕奉光曦。
月
作者：李嶠（唐）

桂滿三五夕，蓂開二八時。清輝飛鵲鑒，新影學蛾眉。皎潔臨疏牖，玲瓏鑒薄帷。願言從愛客，清夜幸同嬉。
星
作者：李嶠（唐）

蜀郡靈槎轉，豐城寶劍新。將軍臨北塞，天子入西秦。未作三臺輔，寧為五老臣。今宵潁川曲，誰識聚賢人。
風
作者：李嶠（唐）

落日生蘋末，搖揚遍遠林。帶花疑鳳舞，向竹似龍吟。月動臨秋扇，松清入夜琴。若至蘭臺下，還拂楚王襟。
雲
作者：李嶠（唐）

英英大樑國，鬱鬱秘書臺。碧落從龍起，青山觸石來。官名光邃古，蓋影耿輕埃。飛感高歌發，威加四海回。
煙
作者：李嶠（唐）

瑞氣淩青合，空濛上翠微。迥浮雙闕路，遙拂九仙衣。桑柘迎寒色，松篁暗晚暉。還當紫霄上，時接彩鸞飛。
露
作者：李嶠（唐）

滴瀝明花苑，葳蕤泫竹叢。玉垂丹棘上，珠湛綠荷中。夜警千年鶴，朝零七月風。願凝仙掌內，長奉未央宮。
霧
作者：李嶠（唐）

曹公迷楚澤，漢帝出平城。涿鹿妖氛靜，丹山霽色明。類煙飛稍重，方雨散還輕。倘入非熊兆，甯思玄豹情。
雨
作者：李嶠（唐）

西北雲膚起，東南雨足來。靈童出海見，神女向臺回。斜影風前合，圓文水上開。十旬無破塊，九土信康哉。
雪
作者：李嶠（唐）

瑞雪驚千里，同雲暗九霄。地疑明月夜，山似白雲朝。逐舞花光動，臨歌扇影飄。大周天闕路，今日海神朝。
山
作者：李嶠（唐）

地鎮標神秀，峨峨上翠氛。泉飛一道帶，峰出半天雲。古壁丹青色，新花綺繡紋。已開封禪所，希謁聖明君。
石
作者：李嶠（唐）

宗子維城固，將軍飲羽威。巖花鑒裡發，雲葉錦中飛。入宋星初隕，過湘燕早歸。倘因持補極，甯複想支機。
原
作者：李嶠（唐）

王粲銷憂日，江淹起恨年。帶川遙綺錯，分隰迥阡眠。□□橫周甸，莓苔闕晉田。方知急難響，長在脊令篇。
野
作者：李嶠（唐）

鳳出秦郊迥，鶉飛楚塞空。蒼梧雲影去，涿鹿霧光通。草暗少原綠，花明入蜀紅。誰言版築士，猶處傅巖中。
田
作者：李嶠（唐）

貢禹懷書日，張衡作賦辰。杏花開鳳軫，菖葉布龍鱗。瑞麥兩岐秀，嘉禾同穎新。寧知帝王力，擊壤自安貧。
道
作者：李嶠（唐）

銅駝分鞏洛，劍閣低臨邛。紫徼三千里，青樓十二重。玉關塵似雪，金穴馬如龍。今日中衢上，堯尊更可逢。
海
作者：李嶠（唐）

習坎疏丹壑，朝宗合紫微。三山巨鼇湧，萬裡大鵬飛。樓寫春雲色，珠含明月輝。會因添霧露，方逐眾川歸。
江
作者：李嶠（唐）

日夕三江望，靈潮萬裡回。霞津錦浪動，月浦練花開。湍似黃牛去，濤從白馬來。英靈已傑出，誰識卿雲才。
河
作者：李嶠（唐）

源出昆侖中，長波接漢空。桃花來馬頰，竹箭入龍宮。德水千年變，榮光五色通。若披蘭葉檢，□□□□□。
洛
作者：李嶠（唐）

九洛韶光媚，三川物候新。花明丹鳳浦，日映玉雞津。元禮期仙客，陳王睹麗人。神龜方錫瑞，綠字重來臻。
城
作者：李嶠（唐）

四塞稱天府，三河建洛都。飛雲靄層闕，白日麗南隅。獨下仙人鳳，群驚禦史烏。何辭一萬裡，邊徼捍匈奴。
門
作者：李嶠（唐）

奕奕彤闈下，煌煌紫禁隈。阿房萬戶列，閶闔九重開。疏廣遺榮去，於公待駟來。詎知金馬側，方朔有奇才。
市
作者：李嶠（唐）

闤闠開三市，旗亭起百尋。漸離初擊築，司馬正彈琴。細柳龍鱗映，長槐兔月陰。徒知觀衛玉，詎肯掛秦金。
井
作者：李嶠（唐）

玉甃談仙客，銅臺賞魏君。蜀都宵映火，杞國旦生雲。向日蓮花淨，含風李樹燻。已開千里國，還聚五星文。
宅
作者：李嶠（唐）

寂寞蓬蒿徑，喧喧湫隘廬。屢逢長者轍，時引故人車。孟母遷鄰罷，將軍辭第初。誰憐草玄處，獨對一床書。
池
作者：李嶠（唐）

彩棹浮太液，清觴醉習家。詩情對明月，雲曲拂流霞。煙散龍形淨，波含鳳影斜。安仁動秋興，魚鳥思空賒。
樓
作者：李嶠（唐）

百尺重城際，千尋大道隈。漢宮井幹起，吳國落星開。笛怨綠珠去，簫隨弄玉來。銷憂聊暇日，誰識仲宣才。
橋
作者：李嶠（唐）

烏鵲填應滿，黃公去不歸。勢疑虹始見，形似雁初飛。妙應七星制，高分半月輝。秦王空構石，仙島遠難依。
經
作者：李嶠（唐）

漢室鴻儒盛，鄒堂大義明。五千道德闡，三百禮儀成。青紫方拾芥，黃金徒滿籝。誰知懷逸辯，重席冠群英。
史
作者：李嶠（唐）

馬記天官設，班圖地裡新。善談方亹亹，青簡見彬彬。方朔初聞漢，荊軻昔向秦。正辭堪載筆，終冀作良臣。
詩
作者：李嶠（唐）

都尉仙鳧遠，梁王駟馬來。扇中紈素制，機上錦紋回。天子三章傳，陳王七步才。緇衣久擅美，祖德信悠哉。
賦
作者：李嶠（唐）

布義孫卿子，登高楚屈平。銅臺初下筆，樂觀正飛纓。乍有淩雲勢，時聞擲地聲。造端長體物，無複大夫名。
書
作者：李嶠（唐）

削簡龍文見，臨池鳥跡舒。河圖八卦出，洛範九疇初。垂露春光滿，崩雲骨氣餘。請君看入木，一寸乃非虛。
檄
作者：李嶠（唐）

羽檄本宣明，由來□木聲。聯翩至漢國，迢遞入燕營。毛義持書去，張儀韞璧行。曹風雖覺愈，陳草始知名。
紙
作者：李嶠（唐）

妙跡蔡侯施，芳名左伯馳。雲飛錦綺落，花發縹紅披。舒捲隨幽顯，廉方合軌儀。莫驚反掌字，當取葛洪規。
筆
作者：李嶠（唐）

握管門庭側，含毫山水隈。霜輝簡上發，錦字夢中開。鸚鵡摛文至，麒麟絕句來。何當遇良史，左右振奇才。
硯
作者：李嶠（唐）

左思裁賦日，王充作論年。光隨錦文發，形帶石巖圓。積潤循毫裡，開池小學前。君苗徒見爇，誰詠士衡篇。
墨
作者：李嶠（唐）

長安分石炭，上黨結松心。繞畫蠅初落，含滋綬更深。悲絲光易染，疊素彩還沉。別有張芝學，書池幸見臨。
劍
作者：李嶠（唐）

我有昆吾劍，求趨夫子庭。白虹時切玉，紫氣夜幹星。鍔上芙蓉動，匣中霜雪明。倚天持報國，畫地取雄名。
刀
作者：李嶠（唐）

列闢鳴鸞至，惟良佩犢旋。帶環疑寫月，引鑒似含泉。入夢華樑上，含鋒彩筆前。莫驚開百煉，特擬定三邊。
箭
作者：李嶠（唐）

漢甸初收羽，燕城忽解圍。影隨流水急，光帶落星飛。夏列三成範，堯沉九日輝。斷蛟雲夢澤，希為識忘歸。
彈
作者：李嶠（唐）

俠客持蘇合，佳遊滿帝鄉。避丸深可誚，求炙遂難忘。金迸疑星落，珠沉似月光。誰知少孺子，將此見吳王。
弩
作者：李嶠（唐）

挺質本軒皇，申威振遠方。機張驚雉雊，玉彩耀星芒。高鳥行應盡，清猿坐見傷。蘇秦六百步，持此說韓王。
旗
作者：李嶠（唐）

桂影承宵月，虹輝接曙雲。縱橫齊八陣，舒捲引三軍。日薄蛟龍影，風翻鳥隼文。誰知懷勇志，蟠地幾繽紛。
旌
作者：李嶠（唐）

告善康莊側，求賢市肆中。擁麾分彩雉，持節曳丹虹。影麗天山雪，光搖朔塞風。方知美周政，抗旆賦車攻。
戈
作者：李嶠（唐）

富父舂喉日，殷辛漂杵年。曉霜含白刃，落影駐雕鋋。夕擯金門側，朝提玉塞前。願隨龍影度，橫□陣雲邊。
鼓
作者：李嶠（唐）

舜日諧鞀響，堯年韻士聲。向樓疑吹擊，震谷似雷驚。仙鶴排門起，靈鼉帶水鳴。樂雲行已奏，禮曰冀相成。
弓
作者：李嶠（唐）

桃文稱闢惡，桑質表初生。宛轉雕鞬際，依稀半月明。遙彎落雁影，虛引怯猿聲。徒切烏號思，攀龍遂不成。
琴
作者：李嶠（唐）

名士竹林隈，鳴琴寶匣開。風前中散至，月下步兵來。淮海多為室，梁岷舊作臺。子期如可聽，山水響餘哀。
瑟
作者：李嶠（唐）

伏羲初製法，素女昔傳名。流水嘉魚躍，叢臺舞鳳驚。嘉賓飲未極，君子娛俱並。倘入丘之戶，應知由也情。
琵琶
作者：李嶠（唐）

朱絲聞岱穀，鑠質本多端。半月分弦出，叢花拂面安。將軍曾制曲，司馬屢陪觀。本是胡中樂，希君馬上彈。
箏
作者：李嶠（唐）

蒙恬芳軌設，遊楚妙彈開。新曲帳中發，清音指下來。鈿裝模六律，柱列配三才。莫聽西秦奏，箏箏有剩哀。
鐘
作者：李嶠（唐）

既接南鄰磬，還隨北裡笙。平陵通曙響，長樂警宵聲。秋至含霜動，春歸應律鳴。欲知常待扣，金簴有餘清。
簫
作者：李嶠（唐）

虞舜調清管，王褒賦雅音。參差橫鳳翼，搜尋動人心。□□□□□，□□□□□。□□□□□，□□□□□。
笛
作者：李嶠（唐）

羌笛寫龍聲，長吟入夜清。關山孤月下，來向隴頭鳴。逐吹梅花落，含春柳色驚。行觀向子賦，坐憶舊鄰情。
笙
作者：李嶠（唐）

懸匏曲沃上，孤筱汶陽隈。形寫歌鸞翼，聲隨舞鳳哀。歡娛分北裡，純孝即南陔。今日虞音奏，蹌蹌鳥獸來。
歌
作者：李嶠（唐）

漢帝臨汾水，周仙去洛濱。郢中吟白雪，樑上繞飛塵。響發行雲駐，聲隨子夜新。願君聽扣角，當自識賢臣。
舞
作者：李嶠（唐）

妙伎遊金谷，佳人滿石城。霞衣席上轉，花岫雪前明。儀鳳諧清曲，回鸞應雅聲。非君一顧重，誰賞素腰輕。
冬日宴群公於宅各賦一字得杯
作者：於志寧（唐）

陋巷朱軒擁，衡門緹騎來。俱裁七步詠，同傾三雅杯。色動迎春柳，花發犯寒梅。賓筵未半醉，驪歌不用催。
冬日宴於庶子宅各賦一字得趣
作者：令狐德棻（唐）

高門聊命賞，群英於此遇。放曠山水情，留連文酒趣。夕煙起林蘭，霜枝殞庭樹。落景雖已傾，歸軒幸能駐。
冬日宴於庶子宅各賦一字得色
作者：封行高（唐）

夫君敬愛重，歡言情不極。雅引發清音，麗藻窮雕飾。水結曲池冰，日暖平亭色。引滿既杯傾，終之以弁側。
冬日宴於庶子宅各賦一字得節
作者：杜正倫（唐）

李門餘妄進，徐榻君恆設。清論暢玄言，雅琴飛白雪。寒雲曖落景，朔風淒暮節。方欣投轄情，且駐當歸別。
玄武門侍宴
作者：杜正倫（唐）

大君端扆暇，睿賞狎林泉。開軒臨禁籞，藉野列芳筵。參差歌管颺，容裔羽旗懸。玉池流若醴，雲閣聚非煙。湛露晞堯日，燻風入舜弦。大德侔玄造，微物荷陶甄。謬陪瑤水宴，仍廁柏梁篇。闞名徒上月，鄒辯詎談天。既喜光華旦，還傷遲暮年。猶冀升中日，簪裾奉肅然。
奉和正日臨朝
作者：岑文字（唐）

時雍表昌運，日正葉靈符。德兼三代禮，功包四海圖。逾沙紛在列，執玉儼相趨。清蹕喧輦道，張樂駭天衢。拂蜺九旗映，儀鳳八音殊。佳氣浮仙掌，燻風繞帝梧。天文光七政，皇恩被九區。方陪瘞玉禮，珥筆岱山隅。
奉述飛白書勢
作者：岑文字（唐）

六文開玉篆，八體曜銀書。飛毫列錦繡，拂素起龍魚。鳳舉崩雲絕，鸞驚遊霧疏。別有臨池草，恩沾垂露餘。
冬日宴於庶子宅各賦一字得平
作者：岑文字（唐）

金蘭篤惠好，尊酒暢生平。既欣投轄賞，暫緩望鄉情。愛景含霜晦，落照帶風輕。於茲歡宴洽，寵辱詎相驚。
安德山池宴集
作者：岑文字（唐）

甲第多清賞，芳辰命羽卮。書帷通行徑，琴臺枕槿籬。池疑夜壑徙，山似鬱洲移。雕楹網蘿薜，激瀨合塤篪。鳥戲翻新葉，魚躍動清漪。自得淹留趣，甯勞攀桂枝。
安德山池宴集
作者：劉洎（唐）

平陽擅歌舞，金谷盛招攜。何如兼往烈，會賞葉幽棲。已均朝野致，還欣物我齊。春晚花方落，蘭深徑漸迷。蒲新節尚短，荷小蓋猶低。無勞拂長袖，直待夜烏啼。
安德山池宴集
作者：褚遂良（唐）

伏櫪丹霞外，遮園煥景舒。行雲泛層阜，蔽月下清渠。亭中奏趙瑟，席上舞燕裾。花落春鶯晚，風光夏葉初。良朋比蘭蕙，雕藻邁瓊琚。獨有狂歌客，來承歡宴餘。
安德山池宴集
作者：楊續（唐）

狹斜通鳳闕，上路抵青樓。簪紱啟賓館，軒蓋臨禦溝。西城多妙舞，主第出名謳。列峰疑宿霧，疏壑擬藏舟。花蝶辭風影，蘋藻含春流。酒闌高宴畢，自反山之幽。
遊清都觀尋沈道士得仙字
作者：劉孝孫（唐）

紛吾因暇豫，行樂極留連。尋真謁紫府，披霧覿青天。緬懷金闕外，遐想玉京前。飛軒俯松柏，抗殿接雲煙。滔滔清夏景，嘒嘒早秋蟬。橫琴對危石，酌醴臨寒泉。聊祛塵俗累，寧希龜鶴年。無勞生羽翼，自可狎神仙。
早發成皋望河
作者：劉孝孫（唐）

清晨發巖邑，車馬走轘轅。回瞰黃河上，惝怳屢飛魂。鴻流遵積石，驚浪下龍門。仙槎不辨處，沉璧想猶存。遠近洲渚出，颯遝鳧雁喧。懷古空延佇，歎逝將何言。
遊靈山寺
作者：劉孝孫（唐）

吾王遊勝地，驂駕曆祇園。臨風畫角憤，耀日採旗翻。永懷筌了義，寂念啟玄門。深溪窮地脈，高嶂接雲根。信美諧心賞，幽邃且攀援。曳裾欣扈從，方悟屏塵喧。
冬日宴於庶子宅各賦一字得鮮
作者：劉孝孫（唐）

解襟遊勝地，披雲促宴筵。清文振筆妙，高論寫言泉。凍柳含風落，寒梅照日鮮。驪歌雖欲奏，歸駕且留連。
送劉散員同賦陳思王詩遊人久不歸
作者：劉孝孫（唐）

鄉關渺天末，引領悵懷歸。羈旅久淫滯，物色屢芳菲。稍覺私意盡，行看蓬鬢衰。如何千裡外，佇立沾裳衣。
詠笛
作者：劉孝孫（唐）

涼秋夜笛鳴，流風韻九成。調高時慷慨，曲變或淒清。徵客懷離緒，鄰人思舊情。幸以知音顧，千載有奇聲。
賦得春鶯送友人
作者：劉孝孫（唐）

流鶯拂繡羽，二月上林期。待雪消金禁，銜花向玉墀。翅掩飛燕舞，啼惱婕妤悲。料取金閨意，因君問所思。
巫山高
作者：陸敬（唐）

巫岫鬱岧嶢，高高入紫霄。白雲抱危石，玄猿掛迥條。懸崖激巨浪，脆葉隕驚飆。別有陽臺處，風雨共飄颻。
遊隋故都
作者：陸敬（唐）

洛城聊顧步，長想遂留連。水鬥宮初毀，風變鼎將遷。皋陶德不建，汾隅祀忽焉。宗祊曠無象，聲朔緬誰傳。枌榆何冷落，禾黍鬱芊綿。悲歌盡商頌，太息憫周篇。來蘇佇聖德，濡足乃乘幹。正始淳風被，人勞用息肩。舞象文思澤，偃伯武功宣。則百昌厥後，於萬永斯年。茲辰素商節，灰管變星躔。平原悴秋草，喬木斂寒煙。翻黃墜疏葉，凝翠積高天。參差海曲雁，寂寞柳門蟬。興悼今如此，悲愁複在旃。彷徨不忍去，杖策屢回邅。
遊清都觀尋沈道士得都字
作者：陸敬（唐）

聊排靈瑣闥，徐步入清都。青溪冥寂士，思玄徇道樞。十芒生藥笥，七焰發丹爐。縹帙桐君錄，朱書王母符。宮槐散綠穗，日槿落青柎。矯翰雷門鶴，飛來葉縣鳧。淩風自可禦，安事迫中區。方追羽化侶，從此得玄珠。
七夕賦詠成篇
作者：陸敬（唐）

夙駕鳴鸞啟閶闔，霓裳遙裔儼天津。五明霜紈開羽扇，片時歡娛自有極，已複長望來年人。
七夕賦詠成篇
作者：沈叔安（唐）

皎皎宵月麗秋光，耿耿天津橫複長。停梭且複留殘緯，雖喜得同今夜枕，還愁重空明日床。
七夕賦詠成篇
作者：何仲宣（唐）

日日思歸勤理鬢，朝朝佇望懶調梭。淩風寶扇遙臨月，通宵道意終無盡，向曉離愁已複多。
遊清都觀尋沈道士得芳字
作者：趙中虛（唐）

青溪阻千仞，姑射藐汾陽。未若遊茲境，探玄眾妙場。鶴來疑羽客，雲泛似霓裳。寓目雖靈宇，遊神乃帝鄉。道存真理得，心灰俗累忘。煙霞凝抗殿，松桂肅長廊。早蟬清暮響，崇蘭散晚芳。即此翔寥廓，非複控榆枋。
送劉散員賦得陳思王詩明月照高樓
作者：楊浚（唐）

高樓一何綺，素月複流明。重軒望不極，餘暉攬詎盈。鏡華當牖照，鉤影隔簾生。逆愁異尊酒，對此難為情。
省試秋風生桂枝
作者：羅隱（唐）

涼吹從何起，中宵景象清。漫隨雲葉動，高傍桂枝生。漠漠看無際，蕭蕭別有聲。遠吹斜漢轉，低拂白榆輕。寥泬工夫大，乾坤歲序更。因悲遠歸客，長望一枝榮。
思故人
作者：羅隱（唐）

故人不可見，聊複拂鳴琴。鵲繞風枝急，螢藏露草深。平生四方誌，此夜五湖心。惆悵友朋盡，洋洋漫好音。
寄陸龜蒙
作者：羅隱（唐）

龍樓李丞相，昔歲仰高文。黃閣尋無主，青山竟未焚。夜船乘海月，秋寺伴江雲。卻恐塵埃裡，浮名點汙君。
題方幹詩
作者：羅隱（唐）

中間李建州，夏汭偶同遊。顧我論佳句，推君最上流。九霄無鶴板，雙鬢老漁舟。世難方如此，何當浣旅愁。
秋江
作者：羅隱（唐）

秋江待晚潮，客思旆旌搖。細雨翻蘆葉，高風卻柳條。兵戈村落破，饑儉虎狼驕。吾土兼連此，離魂望裡消。
寄制誥李舍人
作者：羅隱（唐）

梁王握豹韜，雪裡見枚皋。上客趨丹陛，遊人歎二毛。門閑知待詔，星動想濡毫。一首長楊賦，應嫌索價高。
秋日懷孟夷庚
作者：羅隱（唐）

秋日黃陂下，孤舟憶共誰。江山三楚分，風雨二妃祠。知己秦貂沒，流年賈鵩悲。中原正兵馬，相見是何時。
送李右丞分司
作者：羅隱（唐）

分漕得洛川，讜議更昭然。在省曾批敕，中臺肯避權。所悲時漸薄，共賀道由全。賣與清平代，相兼直幾錢。
郴江遷客
作者：羅隱（唐）

不是逢清世，何由見皂囊。事雖危虎尾，名勝泊鵷行。毒霧郴江闊，愁雲楚驛長。歸時有詩賦，一為吊沉湘。
感舊
作者：羅隱（唐）

劍佩孫弘閣，戈鋋太尉營。重言虛有位，孤立竟無成。丘隴笳簫咽，池臺歲月平。此恩何以報，歸處是柴荊。
鷹
作者：羅隱（唐）

越海霜天暮，辭韜野草幹。俊通司隸職，嚴奉武夫官。眼惡藏蜂在，心粗逐物殫。近來脂膩足，驅遣不妨難。
秋日寄狄補闕
作者：羅隱（唐）

紅塵擾擾間，立馬看南山。謾道經年往，何妨逐日閑。病中霜葉赤，愁裡鬢毛斑。不為良知在，驅車已出關。
寄易定公乘億侍郎
作者：羅隱（唐）

謝舞仍宮柳，高奇世少雙。侍中生不到，園令死須降。班秩通烏府，樽罍奉碧幢。昭王有餘烈，試為禱迷邦。
寄大理徐郎中
作者：羅隱（唐）

佐棘竟誰同，因思證聖中。事雖忘顯報，理合有陰功。官序詵枝老，幽塵範甑空。幾時潘好禮，重與話清風。
寄蘇拾遺
作者：羅隱（唐）

早歲長楊賦，當年諫獵書。格高時輩伏，言數宦情疏。慷慨傳丹桂，艱難保舊居。退朝觀槁草，能望馬相如。
寄許融
作者：羅隱（唐）

多病仍疏拙，唯君與我同。帝鄉年共老，江徼業俱空。燕冷辭華屋，蛩涼恨曉叢。白雲高幾許，全屬採芝翁。
寄禮部鄭員外
作者：羅隱（唐）

欒郤門風大，裴王禮樂優。班資冠雞舌，人品壓龍頭。夜直爐香細，晴編疏草稠。近聞潘散騎，三十二悲秋。
菊
作者：羅隱（唐）

籬落歲雲暮，數枝聊自芳。雪裁纖蕊密，金拆小苞香。千載白衣酒，一生青女霜。春叢莫輕薄，彼此有行藏。
臺城
作者：羅隱（唐）

水國春常在，臺城夜未寒。麗華承寵渥，江令捧杯盤。宴罷明堂爛，詩成寶炬殘。兵來吾有計，金井玉鉤欄。
舊遊
作者：羅隱（唐）

良時不復再，漸老更難言。遠水猶經眼，高樓似斷魂。依依宋玉宅，歷歷長卿村。今日空江畔，相於只酒樽。
寄虔州薛大夫
作者：羅隱（唐）

祝融峰下別，三載夢魂勞。地轉南康重，官兼亞相高。海鵬終負日，神馬背眠槽。會得窺成績，幽窗染兔毫。
蘇小小墓
作者：羅隱（唐）

魂兮檇李城，猶未有人耕。好月當年事，殘花觸處情。向誰曾豔冶，隨分得聲名。應侍吳王宴，蘭橈暗送迎。
寒食日早出城東
作者：羅隱（唐）

青門欲曙天，車馬已喧闐。禁柳疏風雨，牆花拆露鮮。向誰誇麗景，只是歎流年。不得高飛便，回頭望紙鳶。
秋日懷賈隨進士
作者：羅隱（唐）

邊寇日騷動，故人音信稀。長纓慚賈誼，孤憤憶韓非。曉匣魚腸冷，春園鴨掌肥。知君安未得，聊且示忘機。
亂後逢友人
作者：羅隱（唐）

滄海去未得，倚舟聊問津。生靈寇盜盡，方鎮改更貧。夢裡舊行處，眼前新貴人。從來事如此，君莫獨沾巾。
殘花
作者：羅隱（唐）

已歎良時晚，仍悲別酒催。暖芳隨日薄，輕片逐風回。黛斂愁歌扇，妝殘泣鏡臺。繁陰莫矜衒，終是共塵埃。
秋日富春江行
作者：羅隱（唐）

遠岸平如剪，澄江靜似鋪。紫鱗仙客馭，金顆李衡奴。冷疊群山闊，清涵永珍殊。嚴陵亦高見，歸臥是良圖。
寄侯博士
作者：羅隱（唐）

規諫揚雄賦，邅回賈誼官。久貧還往少，孤立轉遷難。清鏡流年急，高槐旅舍寒。侏儒亦何有，飽食向長安。
送沈光侍禦赴職閩中
作者：羅隱（唐）

未至應居右，全家出帝鄉。禮優逢苑雪，官重帶臺霜。夜浦吳潮吼，春灘建水狂。延平有風雨，從此是騰驤。